
UZNESENIE VLÁDY SLOVENSKEJ REPUBLIKY

č. 
z 
Informácia o stave implementácie európskych štrukturálnych a investičných fondov k 16. júnu 2023 a implementácii investícii Plánu obnovy a odolnosti SR a Operačného programu Slovensko 2021 – 2027. 
	Číslo:
	....../2023

	Predkladateľ:
	podpredsedníčka vlády
minister investícií, regionálneho rozvoja a informatizácie




Vláda

A. berie na vedomie
A.1. informáciu o stave implementácie európskych štrukturálnych a investičných fondov k 16. júnu 2023;
A.2. informáciu o implementácii investícii Plánu obnovy a odolnosti SR a Operačného programu Slovensko 2021 – 2027; 
B. ukladá

ministrovi školstva, vedy, výskumu a športu 

B.1. vyhlásiť výzvu na Komplexnú modernizáciu budov vysokých škôl a internátov v rámci investície 1, komponentu 8 Plánu obnovy a odolnosti Slovenskej republiky;
do 14. júla 2023,

B.2. vyhlásiť výzvu na Podporu pri strategickom rozvoji infraštruktúry vysokých škôl v rámci investície 1, komponentu 8 Plánu obnovy a odolnosti Slovenskej republiky;
do 7. augusta 2023,

B.3. predložiť podpredsedníčke vlády harmonogram krokov, vrátane termínov ich plnenia, na základe ktorých zabezpečí vyhodnotenie výzvy v rámci investície 1, komponentu 8 Plánu obnovy a odolnosti Slovenskej republiky, na „Podporu pri strategickom rozvoji infraštruktúry vysokých škôl“ a zaslanie oznámenia žiadateľom o splnení podmienok poskytnutia prostriedkov mechanizmu spolu s návrhom zmluvy na poskytnutie prostriedkov mechanizmu do 30. novembra 2023;
do 17 júla. 2023,

B.4. predložiť podpredsedníčke vlády harmonogram krokov, vrátane termínov ich plnenia, na základe ktorých zabezpečí zavedenie normatívneho financovania materských škôl, založeného na základe štandardizovaných normatívov na personálne a prevádzkové náklady, od 1. januára 2025, v súlade so záväzkom vyplývajúcim z Plánu obnovy a odolnosti Slovenskej republiky. Harmonogram krokov bude zahŕňať aj návrh legislatívnych zámerov s termínom plnenia do 30.septembra.2023.
do 31. júla 2023,
B.5. predložiť podpredsedníčke vlády harmonogram krokov, vrátane termínov ich plnenia, spolu s návrhom konkrétnych opatrení, na základe ktorých zabezpečí realizáciu úprav infraštruktúry a doplnenia digitálneho vybavenia na školách a zabezpečí implementáciu investície 1 komponentu 7 Plánu obnovy a odolnosti Slovenskej republiky v znení: Zvýšiť percentuálny podiel škôl s plným vstupným digitálnym vybavením.  
do 30. júna 2023,
B.6. vyhlásiť verejné obstarávanie na obstaranie digitálneho vybavenia škôl a  zabezpečiť implementáciu časti investície 1 komponentu 7 Plánu obnovy a odolnosti Slovenskej republiky: „Zvýšiť percentuálny podiel škôl s plným vstupným digitálnym vybavením“. 
do 31. júla 2023,
ministrovi životného prostredia  

B.7. zabezpečiť posúdenie všetkých prijatých žiadostí o poskytnutie prostriedkov mechanizmu na obnovu rodinných domov vo všetkých vyhlásených výzvach v rámci investície 1, komponentu 2 Plánu obnovy a odolnosti Slovenskej republiky.
            do 15. augusta 2023,
B.8.
vyhlásiť výzvu na výkup pozemkov v chránených územiach, najmä v národných parkoch, v rámci investície 1, komponentu 5 Plánu obnovy a odolnosti Slovenskej republiky a v zmysle prijatej metodiky.


do 15. júla 2023.    
ministrovi financií  

B.9. predložiť do legislatívneho procesu a vydať všeobecne záväzný predpis v zmysle §12 zákona 123/2022 Z.z. o centrálnom registri účtov. 

bezodkladne
ministrovi zdravotníctva

ministrovi  životného prostredia

ministrovi školstva, vedy, výskumu a športu

ministrovi dopravy

ministrovi investícií, regionálneho rozvoja a informatizácie

ministrovi hospodárstva

ministerke práce, sociálnych vecí a rodiny

ministrovi financií

ministerke spravodlivosti

ministrovi vnútra

ministerke kultúry

vedúcemu úradu vlády

B.10. V súvislosti so spustením vyhlasovania výziev Programu Slovensko 2021 – 2027, aktualizovať deliace línie medzi opatreniami Plánu obnovy a odolnosti Slovenskej republiky a fondov EÚ a to v rámci zverejnenej Synergickej tabuľky na webovom sídle zriadenom pre implementáciu fondov EÚ. 
            do 31. júla 2023,
ministrovi zdravotníctva

ministrovi životného prostredia

ministrovi školstva, vedy, výskumu a športu

ministrovi dopravy

ministrovi investícií, regionálneho rozvoja a informatizácie

ministrovi hospodárstva

ministerke práce, sociálnych vecí a rodiny

ministrovi vnútra

vedúcemu Úradu vlády SR

generálnemu riaditeľovi Slovenskej inovačnej a energetickej agentúry 
B.11.  poskytnúť Monitorovaciemu výboru Programu Slovensko 2021 – 2027 reálne dáta do Harmonogramu plánovaných výziev Programu Slovensko 2021 – 2027;
            do 10. júla 2023,
B.12. 
uprednostniť vyhlasovanie otvorených výziev podľa kapitoly 4.1 Rámca implementácie fondov pre programové obdobie 2021 – 2027;
priebežne, 
ministrovi školstva, vedy, výskumu a športu
ministrovi investícií, regionálneho rozvoja a informatizácie
ministerke práce, sociálnych vecí a rodiny

vedúcemu Úradu vlády SR

generálnemu riaditeľovi Slovenskej inovačnej a energetickej agentúry

B.13.
vyhlásiť plánované výzvy Programu Slovensko 2021 – 2027, ktoré majú schválené hodnotiace kritériá, podľa prílohy č.1 tohto uznesenia;
    do 30. septembra 2023.
Vykonajú:
minister zdravotníctva

minister  životného prostredia 
minister školstva, vedy, výskumu a športu

minister dopravy

minister investícií, regionálneho rozvoja a informatizácie

minister hospodárstva

ministerka práce, sociálnych vecí a rodiny

minister financií

ministerka spravodlivosti

minister vnútra 
ministerka kultúry

vedúci úradu vlády
generálny riaditeľ Slovenskej inovačnej a energetickej agentúry

Príloha č.1 k uzneseniu vlády SR č. .... z .... 
1. Ministerstvo školstva, vedy, výskumu a športu SR

a) Podpora účasti SR v Európskom výskumnom priestore II (SK4ERA II) - národný projekt;
b) Podpora pomáhajúcich profesií 3 - národný projekt;
2. Ministerstvo investícií, regionálneho rozvoja a informatizácie SR 

a) Podpora komplexného rozvoja stredného odborného vzdelávania (Fond na spravodlivú transformáciu) - dopytovo orientovaná výzva;
b) Podpora čistej energie - podpora výstavby zariadení na výrobu elektriny zo slnečnej energie (Fond na spravodlivú transformáciu) - dopytovo orientovaná výzva;
c) Podpora cyklodopravy - dopytovo orientovaná výzva;
d) Podpora odstránenia kľúčových úzkych miest na cestnej infraštruktúre a zlepšenie regionálnej mobility prostredníctvom modernizácie a výstavby ciest II. a III. triedy - dopytovo orientovaná výzva;
e) Podpora budovania, rekonštrukcie a modernizácie základných škôl pre zabezpečenie komplexnosti výchovno-vzdelávacieho procesu - dopytovo orientovaná výzva; 

3. Ministerstvo práce, sociálnych vecí a rodiny SR

a) Finančné stimuly pre zamestnanosť - národný projekt;
b) Poradenstvom k zamestnaniu - národný projekt;
c) Terénna sociálna práca a komunitné centrá - národný projekt;
d) Podpora zamestnateľnosti v regióne horná Nitra II. (Fond na spravodlivú transformáciu) - národný projekt;
4. Úrad vlády SR 
a) Miestne občianske a preventívne služby (Podpora zamestnanosti a preventívne aktivity v obci pre dobré spolunažívanie) – dopytovo orientovaná výzva;
5. Slovenská inovačná a energetická agentúra
a) Podpora znižovania energetickej náročnosti verejných budov - dopytovo orientovaná výzva;
b) Podpora využívania OZE v systémoch zásobovanie energiou - dopytovo orientovaná výzva;
c) Podpora využívania OZE v domácnostiach / Zelená domácnostiam – národný projekt;
Uznesenie vlády SR číslo

